ઈડર નજીક ડુંગર પર કાંકરેશ્વરી માતાનું મંદિર જીર્ણ હાલતમાં હતું. આસપાસનાં ગામોના બ્રાહ્મણ, આંજણા પટેલ અને બીજા લોકો આ માતાને કુળદેવી માનતા. લગ્ન પછી અહીં છેડાછેડી છોડવાનો, પૂજા કરવાનો, નવજાત બાળકને પગે લગાડવાનો રિવાજ. મંદિરમાં જ જવાનો રસ્તો કાચો અને ખાડાટેકરાથી ભરેલો હતો. પર્વત પર જવાનો સરખો રસ્તો નહિ. ડો. દવેએ મંદિર સુધી પહોંચવા 280 પગથિયાંનો રસ્તો બનાવ્યો. રસ્તામાં લાઇટની વ્યવસ્થા કરી. મેરીલ વિલના સનાતન મંદિરમાં 50,000 ડોલરથી વધારેનું તેમનું દાન છે. આવી જ રીતે ગ્રેટર શિકાગોના હિન્દુ ટેમ્પલમાં 50,000 ડોલરનું દાન આપ્યું છે. અમદાવાદમાં ખાનપુરમાં કામા હોટેલ નજીકના રિમાન્ડ હોમમાં એક કરોડ રૂપિયાનું દાન અને એક વાન આપી છે.